armvectores/hy_wikipedia_2023 huggingface dataset:
Ռոր (Ստորին Բավարիա)

Անվան այլ կիրառումների համար տե՛ս՝ Ռոհր (այլ կիրառումներ)Ռոր  (գերմ.՝ Rohr in Niederbayern), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 3250 մարդ է (2010 թվականի դեկտեմբերի 31–ի տվյալներով)։ Զբաղեցնում է 54.16 կմ² տարածք։ Պաշտոնական կոդ՝ 09 2 73 165։


== Ծանոթագրություններ ==


== Արտաքին հղումներ ==
in Niederbayern.de/ Պաշտոնական էջ(չաշխատող հղում)
Նորայր Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Նորայր Մկրտիչի Ավագյան (հունվարի 14, 1920(1920-01-14), Երևան, Հայաստանի Առաջին Հանրապետություն - հունվարի 5, 1988(1988-01-05), Երևան, Հայկական ԽՍՀ, ԽՍՀՄ), հայ դատաբժիշկ, փորձագետ։ Բժշկական գիտությունների դոկտոր (1963), պրոֆեսոր (1963)։


== Կենսագրություն ==
1942 թվականին ավարտել է Երևանի բժշկական ինստիտուտը։ 1953-1989 թվականներին եղել է ԵԲԻ դատական բժշկության ամբիոնի վարիչ, ՀԽՍՀ դատաբժշկական գլխավոր փորձագետ, ՀԽՍՀ դատաբժշկական փորձագետների գիտական ընկերության նախագահ։


== Գործունեություն ==
Աշխատանքները վերաբերում են վաղ մանկական տարիքում հանկարծամահության պատճառագիտության, ախտածագման և հյուսվածաբանության հարցերին, ինչպես նաև առաջին անգամ դատական բժշկության պրակտիկայում դիակների և ոսկրածուծի ձգաբանական կազմի ուսումնասիրությանը։


== Երկեր ==
Դատական բժշկության գործնական պարապմունքների ձեռնարկ, Երևան։ Լույս, 1969
Դատական բժշկության դասընթաց, Ե., 1978 (համահեղինակ)
Скоропостижная смерть в раннем детском возрасте. Е., 1964.
Очерки истории судебнок медицины Армении. Е., 1970 (համահեղինակ)


== Ծանոթագրություններ ==
Պեչենիչենո (գյուղ, Յարցևսկի շրջան)

Անվան այլ կիրառումների համար տե՛ս՝ ՊեչենիչենոՊեչենիչենո (ռուս.՝ Печеничено), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոգեֆիզիկական փոխազդեցություն

Հոգեֆիզիկական փոխազդեցություն, Հոգի հոգու, կրոնի, փիլիսոփայության և հոգեբանության մեջ հասկացություն, որը նշանակում է մարդու աշխարհը, հոգեկանը, այն, ինչ դրսևորվում է գործունեության մեջ որպես ակտիվություն։ Հոգի հասկացության բովանդակությունը պատմականորեն փոփոխվել է։ Սկզբնապես ամեն ինչ շնչավորվում էր, և բոլոր իրերը դիտվում էին որպես հոգի ունեցող (անիմիզմ), որ նշանակում էր իր իսկ մասին մարդու ունեցած պատկերացման տարածում մյուս բոլոր իրերի վրա։ Բայց հետզհետե, իբրև հիմնական միտում, հոգու հասկացությունը կոնկրետանում է և կապվում միայն օրգանական աշխարհի, ապա և միայն մարդու հետ։ Սկզբնական շրջանում մարդու հոգին դիտվում էր որպես նրա յուրահատուկ աննյութական կրկնորդ, որը կարող է ժամանակավորապես կամ մշտապես թողնել մարմինը, այդպես էին ըմբռնվում քունն ու երազը և մահը։ Այդ հունով առաջ եկավ հոգու անմահության և հոգիների տեղափոխության պատկերացումը, որին հարում էր, մասնավորապես, Պլատոնը։ Վերջինս մարդկային հոգին (որը, նրա կարծիքով, ունի աստվածային ծագում) բաժանում է երեք տեսակի՝ բանական (տեղավորված գլխում), զգայական (կրծքում) և որովայնային (որովայնում)։ Հնում բնափիլիսոփայության մեջ հոգու հասկացությանը տրվել է հիմնականում մատերիալիստական մեկնաբանություն, թեպետ ևա պարզունակ ձևով (այն համարվում էր ինչ-որ նյութական բան)։ Արիստոտելն առանձնացնում է երեք տեսակի հոգի՝ բանական (զուտ մարդկային), զգայական (կենդանական) և սննդառական (բուսական)։ Նա մարդկային հոգին (որը նրա կարծիքով տեղավորված է սրտում) համարում է մարմնի էնտելեխիան՝ ակտիվ ու նպատակահարմար գործունեության հիմքը։ Մերժելով մարդկային հոգու անմահության ու տեղափոխության պատկերացումը, ընդունելով հոգու անխզելի կապը նյութի հետ և նշելով կոնկրետ հոգեկան երևույթների կախվածությունն օրգանական պրոցեսներից՝ Արիստոտելը դրանով իսկ սկզբնավորեց հոգեկանի գիտական հետազոտությունը։ Կրոնի մեջ հոգին դիտվում է մարմնի նկատմամբ իր հակադրության առումով, մարմինն անցավոր է, իսկ հոգին, որպես աստծո պատկերը մարդու մեջ, հավերժական է և մարդու մահից հետո էլ շարունակում է ապրել «հանդերձյալ աշխարհում»։ Հոգու և մարմնի, հոգու և նյութի հարաբերության հարցը փիլիսոփայության պատմության մեջ հանդես է եկել որպես փիլիսոփայության հիմնական հարցի մի կոնկրետ առում։ Ընդսմին հոգին տարբեր հարաբերակցության մեջ է դրվել այնպիսի հասկացությունների հետ, ինչպես ոգի, գիտակցություն, ճանաչողություն են։ Հոգեկանի ըմբռնման մի կարևոր փուլ է Դեկարտի տեսությունը։ Նա որոշակիորեն տարբերակեց հոգու և կյանքի հասկացությունները, դրեց հոգեֆիզիկական պրոբլեմը, որը քննարկման առարկա դարձավ հոգեբանության և Փիլիսոփայության հետագա զարգացման ընթացքում։ Այդ պրոբլեմի լուծումներից մեկն է հոգեֆիզիկական զուգահեռականությունը։ XIX դ. 2-րդ կեսից, երբ Փորձնական հիմքով կոնկրետացավ հոգեբանության առարկան, բովանդակությամբ ոչ հստակ հոգու տերմինն սկսեց իր տեղը զիջել «հոգեկան» կոնկրետ գիտական տերմինին։ Սովետական հոգեբանության և մարքսիստական փիլիսոփայության մեջ ներկայումս «հոգի» տերմինը չի օգտագործվում։
(7846) Սետվակ

(7846) Սետվակ (անգլ.՝ Setvak), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 16-ին Միլոշ Տիխիի կողմից Կլետում։
Միջին հեռավորությունը Արեգակից կազմում է 2,349019 ա. մ., առավելագույնը մոտենում է 1,9285 ա. մ. հեռավորության վրա և հեռանում 2,7696 ա. մ.։ Արեգակի շուրջ մեկ ամբողջական պտույտ է կատարում 1315,01 երկրային օրվա ընթացքում, իր ուղեծրով շարժվելով միջինում 0,273763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7846) Սետվակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանա-Կառիստե

Վանա-Կառիստե (էստ․՝ Vana-Kariste), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յուրինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՅուրինոՅուրինո (ռուս.՝ Юрино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմո (այլ կիրառումներ)

Էմո, կարող է վերաբերել՝

Էմո - երիտասարդական ենթամշակույթ, առաջացել է նույնանուն երաժշտական ոճի երկրպագուների հիման վրա, որոնք հիմնականում դեռահասներ են
Էմո - հարդքոր-երաժշտության հատուկ ոճ
Կիռ-Բանոս

Կիռ-Բանոս, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Էշլի Ջադ

Էշլի Ջադ (անգլ.՝ Ashley Judd, ի ծնե անունը՝ Էշլի Թայլեր Սիմինելլա, անգլ.՝ Ashley Tyler Ciminella, ապրիլի 19, 1968(1968-04-19)[…], Granada Hills, Լոս Անջելես, Կալիֆոռնիա, ԱՄՆ), ամերիկացի դերասանուհի, հումանիտար և քաղաքական գործիչ, դիզայներ, մոդել և բարերար, առավել հայտնի է «Համբուրելով աղջիկներին», «Կրկնակի սխալ հաշվարկ», «Ծանր հանցագործություններ» և «Ամնեզիա» ֆիլմերում գլխավոր դերերից։


== Վաղ տարիները ==

Էշլի Ջադը ծնվել է 1968 թվականի ապրիլի 19-ին Կալիֆորնիայում։ Նրա հայրը Մայքլ Սիմինելան է, մայրը՝ քանթրի ժանրի ճանաչված երգչուհի Նաոմի Ջադը, իսկ քույրը՝ Վայնոնա Ջադը։ 1972 թվականին Էշլիի ծնողները բաժանվել են և երկու տարի անց Էշլին մոր և քրոջ հետ տեղափխվել է Կենտուկի նահանգ։ Ընտանիքը շատ աղքատ է եղել, անընդհատ տեղափոխվելու պատճառով Էշլին 12 դպրոց է փոխել։ Նա հայր-ուխտավոր Ուիլիամ Բրյուսթերի ժառանգն է։
Երբ լրացել էր Էշլի Ջադի 14 տարի, նրա մայր Նաոմիի և քրոջ՝ Վայնոնայի The Judds դուետը դարձավ հայտնի։ Ընտանիքի ֆինանսական դրությունը բավականին լավացավ։
Էշլին սովորում էր ֆրանսերեն լեզվի և գրականության ֆակուլտետում Կենտուկիի համալսարանում։ 1990 թվականին նա թողեց համալսարանը և ավարտել է կրթությունը 2007 թվականին՝ ստանալով ֆրանսերեն լեզվի բակալավրի աստիճան։


== Կարիերա ==
Տեղափոխվելով Լոս Անջելես՝ Էշլին սկսեց նկարահանվել հեռուստասերիալներում։ 1991 թվականին Էշլին ստացավ փոքրիկ դեր «Աստղային ճանապարհ։ Հաջորդ սերունդ» հեռուստասերիալում։ Էշլին համատեղ մատուցողուհի էր աշխատում The Ivy ռեստորանում և հաճախում էր Playhouse West դերասանական դպրոց։ 1991-ից 1994 թվականներին Ջադը խաղում էր դերասանուհի Սվուսի Կյորցի հերոսուհու դստերը «Քույրիկներ» հեռուստասերիալում։
1994 թվականին խաղաց փոքրիկ դեր «Ի ծնե մարդասպաններ» ֆիլմում։ Նրա մասնակցությամբ դրվագները հանվեցին լայն մասային ներկայացվելիք տարբերակից։ Այդ դրվագները կարող են տեսնել միայն ֆիլմի ռեժիսորական տարբերակում։
2004 թվականին Էշլին խաղաց բրոդվեյյան արտադրությունում՝ «Կատուն անագ տանիքի վրա» (անգլ.՝ Cat on a Hot Tin Roof)։
2007 թվականի հոկտեմբերին Վանկուվերում սկսվել են «Էլեն[en]» դրամայի նկարահանումները, որում Էշլին խաղաց գլխավոր դեր։
2012 թվականին Ջադը խաղաց գլխավոր դեր ամերիկյան ABC հեռուստաալիքի «Անհետացածը» հեռուստասերիալում, որը մի կնոջ մասին է, որի որդուն գողացել են։


== Անձնական կյանքը ==
2001 թվականի դեկտեմբերի 12-ին Էշլին ամուսնացել է ավտոմրցարշավորդ Դարիո Ֆրանկիտիի հետ։ 2013 թվականի հունվարի 29-ին զույգը հայտարարել է, որ իրենք ցանկանում են բաժանվել։


== Ֆիլմագրություն ==


== Մրցանակներ և անվանակարգեր ==
Աղբյուր։


== Ծանոթագրություններ ==


== Արտաքին հղումներ ==
«Էշլի Ջադ» (անգլ.) Internet Movie Database կայքում
Էշլի Ջադի կենսագրությունը NNDB.com կայքում
Շիրակացի (լուսնային խառնարան)

Շիրակացի, հարվածային խառնարան Լուսնի վրա, նրա հակառակ կողմում։ Անվանված է ի պատիվ 7-րդ դարի հայ գիտնական,  աստղագետ Անանիա Շիրակացու։ Այն կցված է առավել մեծ Պերեպյոլկին խառնարանի հարավային արտքին եզրին և ծածկում է Դոբրովոլսկու խառնարանի հյուսիս-արևմտյան եզրը։


== Նկարագրությունը ==
Շիրակացի խառնարանը համեմատաբար երիտասարդ է, և չի հասցրել ենթարկվի զգալի քայքայման։ Օղագոտու եզրը լավ արտահայտված է, և ներքին պատի մասերի երկայնքով կան սանդղափուլ կառուցվածքներ։ Ներքին հատակը անհավասար է, հատկապես հյուսիսում, որտեղ այն ծածկված է լեռնաշղթաների համալիրով։ Հատակի միակ հարթ հատվածը ձգվում է հարավային ներքին պատի երկայնքով։ Շիրակացի խառնարանի արտաքին պատնեշը Դոբրովոլսկի խառնարանի ներքին մասի հյուսիս-արևմտյան կեսում ձևավորել է բեկորակույտեր։


== Անվանակոչում ==
Լուսնի մակերևույթի գոյացություններն անվանակոչելու իրավուն ունի միայն Միջազգային աստղագիտական միությունը (ՄԱՄ), որին էլ Վիկտոր Համբարձումյանը դիմել էր պաշտոնական նամակով՝ առաջարկելով Լուսնի խառնարաններից մեկն անվանակոչել 7-րդ դարի գիտնական Անանիա Շիրակացու անունով։ ՄԱՄ-ն ընդունել էր Վիկտոր Համբարձումյանի առաջարկը և Լուսնի հակառակ կողմի խառնարաններից մեկը, որն ունի 51 կմ տրամագիծ, անվանակոչել Շիրակացու անունով։


== Լուսանկարներ ==

		
		


== References ==


== External links ==
Digital Lunar Orbiter Photo Number I-136-H3
Figure 148 in Chapter 5 of APOLLO OVER THE MOON: A View From Orbit (NASA SP-362, 1978) shows an oblique closeup of Shirakatsi and Dobrovol'skiy (although they are not named)
Յոթ իմաստուն

«Յոթ իմաստուն» (հին հունարեն՝ οἱ ἑπτὰ σοφοί), հատուկ հարգանք վայելող, հին հունական քաղաքական և հասարակական գործիչներ։ Ք․ա 7-6-րդ դարերի մտածողներ, իմաստուն և ճիշտ կյանքի, առօրյա գործնական կյանքի մասին  խրատական աշխատանքների հեղինակներ։


== Հին Հունաստան ==

Նրանց անունները հայտարարվել են Աթենքում արքոնթ Դամասիայի ժամանակ ( Ք․ա 582-581 թվականներ)։
Հին աղբյուրները անունների տարբեր ցանկ են բերում, սակայն դրանցից չորսը անփոփոխ են,ընդ որում, Թալեսը միշտ առաջինն է ցանկում։ 

Թալես Միլեթացի
Սոլոն Աթենացի
Բիանտ Պրիենացի
Պիթակ ՄիթիլենացիՄեզ հասած ամենավաղ ցանկը բերված է պլատոնյան «Պրոտագորաս» երկխոսության մեջ (Ք․ա․6-րդ դար)։

Կլեոբուլ Լինդացի
Միսոն Խենացի
Հիլոն ՍպարտացիԱյդտեղ էլ առաջին անգամ հաղորդվում են դրանց մասին ավանդապատումները։

Ավելի ուշ Դիոգենեսի ցանկում քիչ հայտնի Միսոնի փոխարեն նշված է կորինթոսցի բռնակալ Պերիանդրը։ Նշվում է, որ այն կարող է Պլատոնի ցանկի փոփոխված տարբերակը լինել։
Դիոգենեսի համոզմամբ այդ ցանկի մեջ մտնում էր Ակուսիլիասը, Անաքսագորաս, Արիստոդեսը, Լասը, Լեոֆանոսը, Լինը, Օրփեոսը, Պամփիլիոսը, Պիսիստրատոս, Պյութագորաս, Ֆերեկիդը, Էպիմենիդը, Էպիհարմը։
Ա.Ն. Չանիշևը գրում է. «Յոթ իմաստունների» իմաստությունը չի կարող վերագրվել ո՛չ գիտությանը, ո՛չ դիցաբանությանը։ Այստեղ, ըստ երևույթին,  դրսևորվում է փիլիսոփայության երրորդ հոգևոր աղբյուրը` առօրեական գիտակցությունը, հատկապես այն, ինչը հասնում է կենցաղային իմաստության մակարդակին, որն արտահայտվում է առածների և ասացվածքների մեջ, երբեմն վերածվում է մեծ ընդհանրացման և ստանում մեծ խորություն։
Մ․Ի․ Շախնովիչը նշում է, որ «Հին Հունաստանում փիլիսոփայության ծագումը վերածվում է ժողովրդական իմաստուն խոսքերի», և «հին հունական յոթ  իմաստուններին վերագրված ասացվածքները վերադառնում են ժողովրդական բանահյուսություն»։ Նա ուշադրություն է դարձնում պոեզիայի հետ դրանց կապին։ Նշում է, որ յոթ իմաստունների շարքին կարելի է դասել նաև Օրփեոսին։ 3-րդ դարում Օրիգենեսը խորամանկություն ունեցավ այդ շարքին դասելու Մովսեսին և Զորոաստրին։
Իմաստունների խոսքերում, ըստ Մարքսի, «բացահայտում են բարոյական կյանքի տարրական ուժերը»։
Մասնավորապես նշելով Թալեսին՝ Մարքսը ասել է․ «Հունական փիլիսոփայությունը սկսվել է յոթ իմաստուններից»։ Ըստ Հեգելի՝ «նրանք գտնվում են փիլիսոփայության պատմության շեմին»։


== Ծանոթագրություն ==


== Գրականություն ==
Гаспаров М. Л. Занимательная Греция. Рассказы о древнегреческой культуре. — М.: «Греко-латинский кабинет» Ю. А. Шичалина, Новое литературное обозрение, 1995. — ISBN 5-86793-008-4
Чанышев А. Н. Курс лекций по древней философии. Учебное пособие для студентов и аспирантов философских факультетов и отделений университетов. — М.: Высшая школа, 1981. — 374 с.
Էլեկտրաբուժություն

Էլեկտրաբուժություն, էլեկտրաթերապիա, բուժման մեթոդ, հիմնված էլեկտրական երևույթների օգտագործման վրա։ Էլեկտրական հոսանքի բուժիչ նպատակով օգտագործման մասին վաղ տեղեկությունները պատկանում են անգլիացի ֆիզիկոս Ու. Հիլբերտին (1540– 1603) և ֆրանսիացի Շ. Դյուֆեին (1698–1739): 1791-ին Լ. Գալվանին առաջին անգամ ուսումնասիրել է էլեկտրական հաստատուն հոսանքի ազդեցությունը գորտի մկանների վրա։ Հետագայում էլեկտրաֆիզիկայի, էլեկտրատեխնիկայի, էլեկտրաքիմիայի զարգացմանը զուգնթաց ստեղծվեց նաև էլեկտրաֆիզիոլոգիան, որի հիման վրա ֆրանսիացի գիտնականներ Գ. Դյուշենի, Ժ. Արսոնվալի, գերմանացի՝ Է. Պֆլյուգերի, Է. Դյուբուա–Ռեյմոնի, ռուս՝ Ն. Վվեդենսկու աշխատանքների շնորհիվ զարգացավ էլեկտրաբուժությունը։ Ժամանակակից էլեկտրատեխնիկան մատչելի է դարձրել էլեկտրական էներգիայի տարբեր տեսակների օգտագործումը բժշկության մեջ, որոնք օրգանիզմի հյուսվածքներում առաջացնում են ֆիզիկա–քիմիական տեղաշարժեր, խթանում օրգանիզմի օրինաչափ ռեակցիաների հիմքում ընկած ֆիզիոլոգիական պրոցեսները։ Այդ ռեակցիաների բնույթը կախված է էլեկտրական հոսանքի տեսակից, ուժից, ազդեցության տևողությունից, ներգործման տեղից ու մեթոդից, ամբողջ օրգանիզմի և հյուսվածքների ընդհանուր վիճակից։ Ավելի հաճախ օգտագործում են հաստատուն հոսանքը, բարձր և ցածր լարվածության փոփոխական հոսանքները (ֆարադացում, դիաթերմիա, ինդուկտոթերմիա), գերբարձր հաճախականության էլեկտրամագնիսական դաշտը։ Գոյություն ունեն էլեկտրական հոսանքի օգտագործման տեղական և ռեֆլեկտոր ազդեցության մեթոդներ։ Տեղական ազդեցության դեպքում հոսանքն անմիջապես ներգործում է բորբոքային օջախի վրա, փոփոխվում է բջջաթաղանթների թափանցելիությունը, առաջանում ներհյուսվածքային բևեռացում, հյուսվածքային հեղուկներում լուծված իոնները տեղաշարժվում են, բարձրանում է ներհյուսվածքային ջերմությունը, արագանում են հյուսվածքային նյութափոխանակությունը, արյունամատակարարումը, ֆերմենտային պրոցեսները։ Ռեֆլեկտոր ազդեցության մեթոդները կիրառվում են հոսանքի ազդման տեղամասից հեռու գտնվող օրգանների և հյուսվածքների բուժման նպատակով։ Հատվածային ռեֆլեքսների ձևերից ամենահաճախ կիրառվում է «գալվանական օձիքը», որի դեպքում էլեկտրականացվում է պարանոցի և ողնուղեղի կրծքային վերին 2 հատվածների շրջանը։ Լայն կիրառում է գտել նաև իոնագալվանացումը, որի դեպքում հեղուկներում լուծված դեղանյութերի իոնները կամ մոլեկուլները մաշկի կամ լորձաթաղանթի միջոցով անցնում են օրգանիզմ։


== Տես նաև ==
Գալվանացում
Գերբարձր հաճախականության թերապիա
Մուհարրեմ Քյոսե

Մուհարրեմ Քյոսե (թուրքերեն՝ Muharrem Köse), Թուրքիայի զինված ուժերի նախկին սպա, պահեստազորի գնդապետ։ Քյսոեն համարվում է ռազմական խունտայի ենթադրյալ ղեկավարը, որը 2016 թվականի հուլիսի 15-ին հեղաշրջման փորձ էր կատարել Թուրքիայում։
Անադոլու պետական լրատվական գործակալության տվյլաներով, հենց Քյոսեն է համարվում զինվորականների պարագլուխը, ովքեր հանդես էին գալիս նախագահ Ռեջեփ Թայիփ Էրդողանի դեմ։ Նախկինում նա կասկածվել է Հիզմեթ շարժման հետ կապի մեջ գտնվելու համար, ինչի արդյունքում 2016 թվականի մարտին նա հեռացվեց Թուրքիայի զինված ուժերի կազմից, որտեղ զբաղեցնում էր գլխավոր շտաբի պետ Հուլուսի Աքարի իրավական հարցերով խորհրդականի պաշտոնը։
2016 թվականի հուլիսին թուրքական ԶԼՄ-ները տվեցին ևս երեք անձանց անուններ, ովքեր մեղադրվում էին պետական հեղաշրջման մեջ։ Դրանք էին գնդապետ Օղուզ Աքքուշը (թուրքերեն՝ Oğuz Akkuş), գնդապետ Էրքան Աղընը (թուրքերեն՝ Erkan Ağın) և մայոր Դողան Ույսալը  (թուրքերեն՝ Doğan Uysal): Այս տեղեկությունը դեռևս պաշտոնապես չի հաստատվել պետական մարմինների, հատկապես պաշտպանության նախարարության կողմից։
Մի շարք թուրքական ԶԼՄ-ներ հեղաշրջման փորձի ղեկավարումը վերագրում են ոչ թե Մուհարրեմ Քյոսեին, այլ ուրիշներին, ինչպես օրինակ, Թուրքիայի ռազմաօդային ուժերի հրամանատար Աքըն Օզթյուրքին և ցամաքային զորքերի հրամանատարներից մեկին՝ գեներալ- մայոր Մետին Լիյդիլուին։


== Ծանոթագրություններ ==


== Արտաքին հղումներ ==
Պոկրովսկոե (գյուղ, Վաշկինսկի շրջան)

Անվան այլ կիրառումների համար տե՛ս՝ ՊոկրովսկոեՊոկրովսկոե (ռուս.՝ Покровское), գյուղ Ռուսաստանի Վոլոգդայի մարզի Վաշկինսկի շրջանի կազմում։
Բնակչությունը 2002 թվականին գրանցված տվյալներով կազմում էր 211 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լանդգրաֆ

Լանդգրաֆ (գերմ.՝ Landgraf.ogg), իշխանական տիտղոս Սրբազան Հռոմեական կայսրությունում։ Կոմս, որը ուներ իր հողերում մեծ իշխանություն և չէր ենթարկվում որևէ իշխանի կամ հերցոգի։


== Գրականություն ==
Theodor Mayer: Über Entstehung und Bedeutung der älteren deutschen Landgrafschaften. Mittelalterliche Studien – Gesammelte Aufsätze, ed. F. Knapp (Sigmaringen 1958) 187–201. также в: Zeitschrift der Savigny-Stiftung für Rechtsgeschichte, Germanische Abteilung 58 (1938) 210–288.
Theodor Mayer: Herzogtum und Landeshoheit, Fürsten und Staat. Studien zur Verfassungsgeschichte des deutschen Mittelalters (Weimar 1950) 276–301.
T. Eichenberger: Patria. Studien zur Bedeutung des Wortes im Mittelalter (6.–12. Jahrhundert). Nationes – Historische und philologische Untersuchungen zur Entstehung der europäischen Nationen im Mittelalter 9 (Sigmaringen 1991).
F.J. van Droogenbroeck: De betekenis van paltsgraaf Herman II (1064-1085) voor het graafschap Brabant. Eigen Schoon en De Brabander 87 (Brüssel 2004) 1–166.
Wilhelm Franck: Die Landgrafschaften des heiligen römischen Reichs, Braunschweig 1873, стр. 76-80 Die Landgrafschaften des heiligen römischen Reichs
Ռումինիայի Օլիմպիական կոմիտե

Ռումինիայի Օլիմպիական կոմիտե (ռում.՝ Comitetul Olimpic şi Sportiv Român), Ռումինիայի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1914 թվականին։ Գրասենյակը գտնվում է Բուխարեստում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Ռումինիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Կույսի աշտարակ (Ստամբուլ)

Կույսի աշտարակ (Լեանդրայի աշտարակ, Քըզ քուլեսի, թուրքերեն՝ Kız Kulesi), տեղակայված է Ստամբուլի ասիական հատվածում՝ Յուսքյուդար թաղամասում։ Աշտարակը տեղակայված է Բոսֆորի նեղուցում։ Կույսի աշտարակը Ստամբուլի այցեքարտերից մեկն է։ Աշտարակը պատկերել է Հովհաննես Այվազովսկին՝ իր «Կոստանդնուպոլսի Լեանդրայի աշտարակը» կտավում։
Առաջին հիշատակումները կապված են ոչ թե բուն աշտարակի, այլ ժայռոտ կղզու, որի վրա կառուցվել է աշտարակը։ Համաձայն լեգենդի, մ.թ.ա. 411 թվականին միմյանց դեմ պատերազմում էին Սպարտան և Աթենքը։ Ոսկեղջյուրի բնակիչները կիսվեցին երկու մասի։ Բոսֆորի նեղուցից արևմուտք ապրողները անցան Սպարտայի կողմը, իսկ արևելքը՝ Աթենքի։ Արդյունքում Աթենքը հաղթանակ տարավ, սակայն Ոսկեղջյուրի բնակիչների նկատմամբ էական գործողություններ չիրականացրեց։ Աթենքը որոշեց Բոսֆորի նեղուցը վերցնել իր ձեռքը, և անցավճար պահանջել բոլոր նավերից, որոնք անցնում էին նեղուցով։ Համաձայն լեգենդի, կղզյակի վրա հսկիչ կետ կառուցել է տվել հույն զորավար Ալքիբիադեսը, ի վերահսկողություն նեղուցով անցնող պարսկական նավերի։ Սակայն լեգենդում հստակ նշված է թե կղզու վրա այդ ժամանակ աշտարակ եղել է, թե ոչ։
Գոյություն ունի աշտարակի կառուցման թուրքական լեգենդը։ Օսմանյան սուլթաններից մեկը շատ էր սիրում դստերը։ Մի օր պալատական գուշակը կանխատեսեց, որ սուլթանի աղջիկը մահանալու է, երբ նա կդառնա 18 տարեկան։ Սուլթանը հրամայեց, որ մինչև 18 տարեկանը լռանալը նրա դստեր, պետք է կառուցվի Բոսֆորի նեղուցում մի աշտարակ։ Աշտարակի կառուցումից հետո, սուլթանը իր աղջկան փակում է այնտեղ։ 18 տարեկան դառնալու օրը սուլթանը իր աղջկան է ուղարկում մրգերով մի զամբյուղ։ Զամբյուղի մեջ գտնվող օձը կծում է աղջկան, և նա մահանում է։ Գոյություն ունի նաև լեգենդի երկրորդ վարկածը, համաձայն որի աղջիկը փրկվում է։ Թույնը ծծելով ետ է քաշում հարևան երկրի նրան սիրող շեհզադեն (արքայազնը)։ Այստեղից էլ գալիս է անվանումը՝ «Կույսի աշտարակ»։
Զբոսաշրջիկների համար աշտարակը բացելու համար, 1999 թվականին այստեղ սկսվեց կապիտալ վերանորոգում։ Ներկայումս աշտարակում գործում են բար, ռեստորան, սրճարան, սպորտային հարթակ և հուշաիրերի խանութ։ Կղզի կարելի հասնել նավով, որը կես ժամը մեկ գալիս է կամ Ստամբուլի ասիական հատվածից՝ Յուսքյուդար թաղամասից, կամ էլ եվրոպական հատվածից՝ Բեյօղլու կամ Բեշիկթաշ թաղամասերից։


== Պատկերասրահ ==

		


== Արտաքին հղումներ ==
Պաշտոնական կայք էջ
Ստամբուլի կույսի աշտարակը Յանքեդս Պանորամայում
Ֆոտոռոբոտ

Ֆոտոռոբոտ, (ֆոտոկոմբինացված դիմանկար), մարդու սուբյեկտիվ դիմանկար՝ հավաքված տարբեր անձանց լուսանկարների առանձին մասերից. աչքեր, բերան, մազեր, բեղեր և այլն; Սա քրեաբանության մեթոդներից մեկն է՝ ականատեսների վկայությամբ փնտրվող անձի սուբյեկտիվ դիմանկարը կազմելու համար։ Ներկայումս գոյություն ունեն համակարգչային ծրագրեր՝ սուբյեկտիվ դիմանկար կազմելու համար։


== Ֆոտոռոբոտի և բնօրինակի նմանություն ==
Գոյություն ունի ֆոտոռոբոտի և բնօրինակի ավտոմատ համեմատության խնդիր , որի պատճառն այն է, որ իրական դեպքերի պարագայում բնօրինակ ֆոտոնկարների փնտրման դժվարություններ են առաջանում, ուստի փորձ է արվում խնդիրը լուծել ֆոտոռոբոտի օգնությամբ։
Ֆոտոռոբոտ֊ֆոտոդիմանկար համադրության ցուցիչի բարձրացման մեթոդով առանձնացնում են բնօրինակ֊դիմանկարներից ձևավորված միջին նմանության ֆոտոռոբոտ։ Դրա հետ մեկտեղ ձևավորված ֆոտոռոբոտները համապատասխանում են իրական սցենարի պահանջներին, քանի որ հաշվի են առնում, որ բառային դիմանկարում ինֆորմացիան ոչ լիարժեք է լինում։

		


== Ծանոթագրություններ ==
Ադեմար Բառե դը Սեն-Վենան

Ադեմար ժան Կլոդ Բառե դը Սեն-Վենան (ֆր.՝ Adhémar Jean Claude Barré de Saint-Venant, օգոստոսի 23, 1797(1797-08-23)[…], Q83712177?, Վիլյե-էն-Բրե - հունվարի 6, 1886(1886-01-06)[…], Սենթ-Ուան), մեխանիկայի բնագավառի ֆրանսիացի գիտնական։ Փարիզի Գիտությունների Ակադեմիայի անդամ (1868)։ 1816 թ. ավարտել է Փարիզի պոլիտեխնիկական դպրոցը։ Հիմնական աշխատությունները վերաբերում են առաձգականության տեսությանը, նյութերի դիմադրությանը, հիդրավլիկային և հիդրոդինամիկային։ Սահմանել է առաձգականության տեսության խնդիրների լուծման այսպես կոչված կիսահակադարձ մեթոդը, ձևակերպել է սահմանային պայմանների սեղմման սկզբունքը և կառուցել պրիզմայաձև ձողերի ոլորման և ծռման ընդհանուր տեսությունը (1855)։ Հետազոտել է առաձգական ձողերի փոխհարվածները։ Հիմք է դրել իդեալական պլաստիկ մարմնի պլաստիկության տեսությանը։


== Ծանոթագրություններ ==
Բաքիլ

Բաքիլ, լեռնագագաթ Ղարաբաղի լեռներում, Գորիս քաղաքից մոտ 29 կիլոմետր հյուսիս-արևելք։ Բարձրությունը 2002 [մետր։ Լանջերն անտառածածկ են։ Նշանակված է Կովկասի 5-վերստանոց քարտեզում։


== Ծանոթագրություններ ==
Մալիշևկա (գյուղ, Ելնինսկի շրջան)

Անվան այլ կիրառումների համար տե՛ս՝ Մալիշևկա (այլ կիրառումներ)Մալիշևկա (ռուս.՝ Малышевка), գյուղ Ռուսաստանի Սմոլենսկի մարզի Ելնինսկի շրջանի կազմում։ Գտնվում է շրջանի հարավ-արևելյան մասում՝ Ելնյա քաղաքից 24 կմ հարավ-արևմուտք, P137 Սաֆոնովո-Ռոսլավլ մայրուղուց 8 կմ արևմուտք, Ստրյանա գետի ափին։ Մտնում է Մալիշևսկի գյուղական բնակավայրի կազմի մեջ։
Բնակչությունը 2007 թվականին գրանցված տվյալներով կազմել է 2 մարդ։ 


== Պատմություն ==
Հայրենական մեծ պատերազմի տարիներին գյուղը կատաղի մարտերի վայր է եղել և երկու անգամ գրավվել է նացիստական զորքերի կողմից․ 1-ին անգամ՝ 1941 թվականի հուլիսին (ազատագրվել է Ելնինսկայա գործողության ժամանակ), 2-րդ անգամ՝ 1941 թվականի հոկտեմբերին (ազատագրվել է 1943 թվականին Ելնինսկո-Դորոգոբուժսկայա գործողության ժամանակ)։ Ազատագրվել է 68-րդ բանակի կողմից։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարի-Սու

Սարի-Սու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 424 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պետուխովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՊետուխովկաՊետուխովկա (ռուս.՝ Петуховка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստիլիոլե դ’Աստի

Կոստիլիոլե դ’Աստի  (իտալերեն՝ Costigliole d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 5981 մարդ (2008)։ Բնակչության խտությունը՝ 162 մարդ/կմ²։ Տարածքը կազմում է 37 կմ²։ Փոստային ինդեքս՝ 14055։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բալդր

Բալդր (Baldr) կամ Բալդեր, գերմանասկանդինավական դիցաբանության մեջ համարվում է գարնան և լույսի աստվածը։
Բալդրը տարբեր ժողովուրդների դիցաբանության մեջ համարվում է բնության մեռնող և հարություն առնող աստվածություն, ինչպես նաև երկրագործության և բուսականության հովանավոր աստվածն է։ Այդպիսի աստվածները ժողովուրդների դիցաբանության և կրոնի մեջ ունեն յուրահատուկ դեր, որոնք ապրում կամ ապրել են այդ տարածքներում, որոնց հատկանշական են սեզոնային բնությունը։


== Դիցաբանական սյուժե ==

Բալդրը՝ Օդինի և Ֆրիգգի որդին էր։ Նա այնպես մաքուր ու գեղեցիկ էր հոգով, որ նրանից լույս էր ճառագում։ Բալդրն ամենավառն ու մաքուրն էր աստվածներից։ Երկրում նրա հայտնվելու հետ կյանքը սկսում էր արթնանալ, աշխուժանալ և ամեն ինչ դառնում էր գեղեցիկ ու գունավորված։ Բալդրի կինը Նաննան էր, իսկ նրանց որդին Ֆորեստին էր։ Անսպասելիորեն պատանին սկսեց չարագուշակ երազներ տեսնել, մահ կանխագուշակող։ Անհանգստացած Օդինը հեծնեց իր ութոտանի մտրուկին՝ Սլեյպնիրային և ուղևորվեց ննջեցյալների թագավորություն։ Կախարդ գուշակն ասաց Օդինին, որ Բալդրը կմահանա սեփական եղբոր ձեռքերով՝ կույր աստված Հյոդի ձեռքերով։ Տխրած Օդինը վերադառնում է Ասգարդ և այնտեղ Ֆրիգգն առաջարկում է Բալդրին փրկելու տարբերակ։ Լեգենդի համաձայն Ֆրիգգը երդում է վերցնում յուրաքանչյուր քարից, յուրաքանչյուր մետաղից, յուրաքանչյուր բույսից, յուրաքանչյուր կենդանուց, յուրաքանչյուր թռչունից և յուրաքանչյուր ձկից, որ նրանցից ոչ ոք վնաս չի հասցնի Բալդրին։ Բայց Լոկին, իմանում է, որ Ֆրիգգը դեռ չի հասցրել երդում վերցնել Օմելից (Mistlteinn- բառացիորեն «միգապատ սուր»), այդ բույսից պատրաստեց նետ և խորամանկությամբ ստիպեց Հյոդին սպանել Բալդրին։ Նետը խոցեց ուղիղ Բալդրի սիրտը։
Հերմոդը գնաց մեռյալների թագավորություն, եղբոր համար փրկագին վճարելու համար։ Հելը, անդրշիրիմյան թագավորության ղեկավարը ասաց, որ ինքը Բալդրին կվերադարձնի կյանք, եթե ամբողջ աշխարհը լացի ու ողբա նրա մահը։ Ու այսպես աստվածները ցրվեցին տարբեր ուղություններով, որպեսզի շրջեն ամբողջ աշխարհով, բայց նրանց հանդիպեց Տոկկ վելիկանը (որին դիմել էր Լոկկին), որը ասաց, որ ինքը չի ողբա Բալդրի մահը, որովհետև նա մնացել է ննջեցյալների թագավորությունում։
Հետագայում աստվածները իմացան, որ նետը Հյոդին տվել է Լոկին, որի հետ նա կապվել էր և տեղափոխվել էր քարանձավ, որտեղ շղթայակապվել էր, իսկ նրա գլխին կախել էին թունավոր օձ, որից անընդհատ թույն էր կաթում։ Ու այդպես Լոկին տանջվեց անընդհատ երեսին կաթկթող թույնից։
Սկանդինավները հավատում էին, որ Բալդրի հարությունը տեղի է ունենալու Ռագնարյոկի օրը, երբ ծովից առաջանալու էր նոր ցամաք։


== Ծանոթագրություններ ==
Կլիչկովիչի

Կլիչկովիչի (ուկրաիներեն՝ Кличковичі), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1511 թվականին։
2001 թվականի տվյալներով Կլիչկովիչի գյուղում բնակվում էր 41 մարդ։ Բնակավայրը զբաղեցնում է 0,697 կմ² տարածք։ Բնակչության խտությունը կազմում էր 58,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գանձ (Սպերի գավառ)

Անվան այլ կիրառումների համար տե՛ս՝ Գանձ (այլ կիրառումներ)Գանձ, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 18 կմ արևմուտք, Ճորոխի ձախ կողմում։


== Անվան ստուգաբանություն ==
Գյուղի անունն առաջացել է հայերեն «գանձ» բառից։ Ըստ բնակիչների, գյուղի մոտակայքում կան ոսկու հանքավայրեր։


== Բնակչություն ==
XX դարի սկզբին ուներ 20 տուն հայ և լազ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջրասուզակ

Ջրասուզակ, հատուկ անջրանցիկ հանդերձանքով ջրի մեջ սուզվող ու աշխատող մարդ, որ կարողանում է ջրի մեջ սուզվել և այնտեղ մնալ երկու րոպեից ավելի։ Դեռևս
չորս հազար տարի առաջ փորձառու սուզակները կարողանում էին ծովի հատակից մարգարիտներ, մարջանի ճյուղեր, թանկարժեք խեցիներ հանել։ Սուզակներից շատ քչերն են կարողանում ջրի տակ մնալ 2 րոպեից ավելի։ Չմրսելու համար ջրասուզակը հագնում է բրդե սպիտակեղեն, իսկ վրայից՝ «վերնաշապիկ»՝ ռետինե լողահագուստ, որի պտուտակներով ամրացվում է ապակե պատուհաններ ունեցող մետաղե սաղավարտը։ Որպեսզի ջուրը ջրասուզակին դուրս չմղի, նրա մեջքին ու կրծքին կախում են կապարե ծանրություններ, իսկ հավասարակշռությունը չկորցնելու համար ոտքերին հագցնում է կապարե ներբաններով մետաղե կոշիկներ և ամուր պարանով իջեցնում ջրի խորքը։ Քանի որ լողազգեստ հագած մարդը դառնում է անդյուրաշարժ, դրա համար ստեղծվել է թեթև, առանց կապարե ծանություների ու ներբաների լողահագուստ։ Ջրասուզակն օդը հետն է վերցնում թիկունքին ամրացված անոթներով, թիավարում է ոտքերին հագած ռետինե լաստերով և լողում ցանկացած ուղղությամբ՝ խորանալով մինչև 300-500 մ։ Ջրասուզակն ամեն գործի վարպետ է․ ջրի տակ հարկ է լինում դառնալ և՛ էլեկտրաեռակցող, և՛ փականագործ, և՛ մոնտաժող, և՛ շինարար, և՛ պայթեցնող։ Հիդրոէլեկտրակայան կառուցեն, թե ամբարտակ, շլյուզ թե կամուրջ, ստորջրյա կաբել (մալուխ) անցկացնեն թե խողովակաշար, ամենուր ջրասուզակներ են հարկավոր։ ԵՎ, իհարկե, ջրասուզակն է խցանում նավի հատակին առաջացած ճեղքը, օգնում ծովի հատակից բարձրացնել ջրասույզ եղած նավը։


== Ծանոթագրություններ ==
Պրոտեոլիտիկ ֆերմենտներ

Պրոտեոլիտիկ ֆերմենտներ, սպիտակուցալուծիչ ֆերմենտներ, պրոտեազներ, պեպտիդհիդրոլազներ, հիդրոլազների դասի ֆերմենտներ։ Կատալիզում են բջջային և սննդի սպիտակուցների պեպտիդային կապերի հիդրոլիզը։
Պարունակվում են բոլոր կենդանի օրգանիզմներում։ Պրոտեոլիտ ֆերմենտներ բաժանում են՝

պեպտիդազների (էքսոպեպտիդազներ)
պրոտեինազների (էնդոպեպտիդազներ)։Պեպտիդազներն առավելապես հիդրոլիզում են սպիտակուցների և պեպտիդների արտաքին, պրոտեինազները՝ ներքին պեպտիդային կապերը։ Ակտիվ կենտրոնի կառուցվածքից կախված տարբերում են սերինային, թիոլային (ցիստեինային) պրոտեոլիտ ֆերմենտներ, թթու պրոտեինագներ և ակտիվ կենտրոնում մետաղ (հաճախ Zn) պարունակող մետաղաֆերմենտներ։ Պրոտեինազները տարբերվում են նաև որոշակի ամինաթթվային մնացորդների միջև եղած կապերը հիդրոլիզելու առանձնահատկությամբ։
Ենթաստամոքսային գեղձի պրոտեոլիտիկ ֆերմենտները սինթեզվում են նախաֆերմենտների ձևով և չեն քայքայում այն հյուսվածքի սպիտակուցները, որտեղ առաջացել են։ Պրոտեոլիտիկ ֆերմենտների պատրաստուկներն օգտագործվում են կենսբանաբանական հետազոտություններում, սննդի, թեթև արդյունաբերության և բժշկության մեջ։ Որոշ պրոտեոլիտիկ ֆերմենտների մոլեկուլում պարզված է ամինաթթուների հաջորդականությունը, իսկ ռենտգենկառուցվածքային վերլուծությամբ բացահայտվել է մի քանի կարևորագույն ֆերմենտների՝ պեպսինի, տրիպսինի, քիմոտրիպսինի լրիվ տարածական կառուցվածքը։
Արդվարդ Կանայան (ճարտարապետ)

Անվան այլ կիրառումների համար տե՛ս՝ Արդվարդ Կանայան (այլ կիրառումներ)Արդվարդ Խաչատուրի Կանայան (նոյեմբերի 15, 1910(1910-11-15), Թիֆլիս, Ռուսական կայսրություն - փետրվարի 26, 2001(2001-02-26)), հայ խորհրդային ճարտարապետ, ՀԽՍՀ վաստակավոր ճարտարապետ (1971)։


== Կենսագրություն ==
1932 թվականին ավարտել է Երևանի շինարարական ինստիտուտը (1933-1935 թվականներին եղել է դասախոս)։ 1943 թվականից դասավանդել է Երևանի գեղարվեստի ուսումնարանում։ ՀԽՍՀ Ժողկոմխորհին առընթեր ճարտարապետական գործերի վարչությունում եղել է հուշարձանների պահպանության բաժնի ավագ ճարտարապետ (1944-1947 թթ.)։ 1950 թվականից աշխատել է Հայարդնախագիծ ինստիտուտում (1957 թվականից՝ նախագծի գլխավոր ճարտարապետ)։ Նրա նախագծերով են կառուցված Գորիսի կինոթատրոնը (1953 թ.), Էջմիածնի մարզադաշտը (1958 թ.), Լենինականի (այժմ՝ Գյումրի) «Անտառային» շրջանի բնակելի առաջին թաղամասը (1958-1964 թթ.), ճանապարհաշինարարական մեքենաշինության գործարանի ինժեներական և 2 արտադրական մսանաշենքերը (1965 թ.), Կիրովականի քիմկոմբինատի պրոֆիլակտորիումը (1976 թ., համահեղինակ՝ Աշոտ Կանայան), պիոներական ճամբարներ ու բնակելի տներ, Երևանի ժամացույցի գործարանի մանկապարտեզը (1953 թ.) և այլն։


== Ծանոթագրություններ ==
Թեղի գնդաձև

Թեղի գնդաձև (լատ.՝ Ulmus densa), թեղազգիների ընտանիքի, թեղի ցեղի բույս։


== Նկարագրություն ==
Ծառ է՝ մինչև 15 մ բարձրությամբ, խիտ, երկարավուն-օվալաձև, հաճախ գնդաձև կամ վրանաձև սաղարթով։ Երիտասարդ ընձյուղների կեղևը մոխրավուն է կամ
դեղնագորշավուն, հին ճյուղերի վրա մուգ գույնի։ Բողբոջները բութ են՝ 1—1,5 մմ երկարությամբ։ Տերևակիցները երկարավուն են կամ գծանման, հաճախ գագաթնային
մասում երկար մազմզուկապատ։ Տերևները հասնում են 7,5 սմ երկարության և 4 սմ լայնության, հասուն վիճակում մերկ են կամ ծածկված թեթևակի աղվամազով։ Դրանք մեծ մասամբ ամուր են, կաշվեկերպ, որոշ չափով հարթ կամ անհարթ մակերեսով, էլիպսաձև, ձվաձև կամ հակառակ ձվաձև, երբեմն' շեղանկյուն, հիմքում անհւսվասարաեզր կլորավուն, ձվաձև, սեպաձև, գագաթը որոշ չափով ձգված է կամ սրածայր, կրկնակի սղոցաեզր։ Տերևակոթունները ցրված-մազմզուկապատ են, 3 —10 մմ երկարությամբ։ Ծաղիկները հավաքված Են գլխիկանման խիտ ծաղկաբույլերում։ Առէջները 4-ն են։ Պտուղը օվալաձև է կամ հակառակ-ձվաձև։ խցանային թեղին բավականին պահանջկոտ բույս է։ Գերադասում է խոր, սննդանյութերով հարուստ սևահողեր, առատ խոնավություն, լուսավոր պայմաններ։ Բավականին ցրտադիմացկուն է։ Հաճախ է վարակվում հոլանդական հիվանդությամբ։ Այս բոլորի հետ միասին խցանային թեղին լավ է դիմանում քաղաքի անբարենպաստ պայմաններին՝ ծխին, գազերին, փոշուն։ Միաժամանակ լավ է տանում կարճատև երաշտը։ Այդ է պատճառը, որ այս ծառատեսակը հաջողությամբ է օգտագործվում բնակավայրերի անաչապատման բնագավառում։ Ապրում է մինչև 200 տարի, ընդ որում բունը չի փտում։ Սկսում է պտղաբերել 12 —13 տարեկան հասակից, ամեն տարի առատորեն։


== Տարածվածություն ==
Տարածված է Կովկաս եվրոպական մասում, Ղրիմում, Միջերկրական ծովի ափերին, Փոքր Ասիայում։ Հայաստանի սահմաններում հանդիպում է հյուսիսարևելյան շրջաններում, Ապարանում, Արարատյան դաշտի նախալեռնային գոտում, Վայքում, Զանգեզուրում, Մեղրիում։ Աճում է նախալեռնային և ստորին լեռնային գոտիներում, կաղնեբոխային անտառների եզրերին, թփուտների մեջ, գետահովիտներում։


== Կիրառություն ==
Բնափայտը ամուր է, ճկուն։ Օգտագործվում է անիվներ, կահույք, մեքենաների և նավի ստորջրյա մասեր պատրաստելու համար։ Լավ ածուխ է առաջացնում։ Մոխիրը
օգտագործում են պոտաշ ստանալու համար։ Կեղևում մեծ քանակությամբ դաբաղանյութեր է պարունակում։


== Ծանոթագրություններ ==
Lovers on the Sun

«Lovers on the Sun», ֆրանսիացի դիջեյ Դեյվիդ Գետտայի երգն ամերիկացի երգիչ Սեմ Մարտինի մասնակցությամբ։
2014 թվականի հունիսին երգը թողարկվել է որպես առանձին սինգլ։ Այն ընդգրկվել է նաև Դեյվիդ Գետտայի Listen ալբոմում, որ թողարկվել է նույն թվականի նոյեմբերին։


== Հեղինակներ և պրոդյուսերներ ==
Երգի վոկալը կատարում է ամերիկացի երգիչ, երգերի հեղինակ Սեմ Մարտինը, որը Con Bro Chill խմբի հիմնադիրն (իր եղբոր հետ) և վոկալիստը։ Դրանից բացը Սեմ Մարտինը Maroon 5 խմբի մի շարք երգերի համահեղինակն է (ներառյալ «Daylight» երգը, որ թողարկվել է որպես առանձին սինգլ և ընդգրկվել լավագույն տասնյակում ԱՄՆ-ում)։
«Lovers on the Sun» երգի պրոդյուսերներից մեկը շվեդ դիջեյ Ավիչին է։ «Lovers on the Sun» երգը նման է Ավիչիի «Wake Me Up» (2013) երգին. դրանք երկուսն էլ քանթրիի, ֆոլքի ու EDM-ի հիբրիդ են։
Երգի համահեղինակներից է Incubus ռոք խմբի կիթառահար Մայք Այնցիգերը։ Նա այդ թրեքում նվագում է կիթառ։ Այնցիգերը եղել է նաև Ավիչիի «Wake Me Up» համահեղինակներից մեկը։


== Տեսահոլովակ ==
Երգի տեսահոլովակը նկարահանվել է սպագետի-վեստերն ոճով։ Ռեժիսորը Մարկ Կլասֆելդն է։ Վերջինս նկարահանել է նաև այնպիսի երգերի տեսահոլովակներ, ինչպիսիք են Ֆլոու Ռայդայի «Whistle» և Fun խմբի «We Are Young» երգերը։


== Արձագանքներ ==
Սինգլը հասել է առաջին հորիզոնականի Մեծ Բրիտանիայում (սինգլների UK Singles Chart ազգային հիթ-շքերթում)։ Դեյվիդ Գետտայի կարիերայում դա արդեն հինգերորդ սինգլն էր, որ դարձել է № 1 այդ երկրում (առաջին չորս սինգլներեն են՝ «When Love Takes Over», «Sexy Bitch», «Gettin’ Over You» и «Titanium»)։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Պիևե Սան Ջակոմո

Պիևե Սան Ջակոմո  (իտալերեն՝ Pieve San Giacomo), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 1170 մարդ, խտությունը կազմում է 62մարդ/կմ²։ Տարածքը գրավում է 19 կմ²։ Էլեկտրոնային փոստ՝ 26040, հեռախոսային կոդ՝ 0372։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0372 64331
Էլեկտրոնային հասցե։ pievesangiacomo@pn.itnet.it
Գլխավոր կայք։ http://sito.rup.cr.it/comune.pievesangiacomo/ Archived 2011-09-19 at the Wayback Machine.


== Արտաքին հղումներ ==
http://sito.rup.cr.it/comune.pievesangiacomo/ Archived 2011-09-19 at the Wayback Machine.
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էլաֆրոզավր

Էլաֆրոզավրը (լատ.՝  Elaphrosaurus) գիշատիչ դինոզավրերի ցեղից է ցերատոզավրերի ինֆրակարգից, որոնք բնակվում էին յուրայի և կավճային ժամանակաշրջաններում  Աֆրիկայի տարածքում  (155.7-93.5 մլն տարի առաջ)։  Ցեղի անունը հունարենից կարելի է թարգմանել որպես «էլեգանտ մողես»։


== Հայտնագործությունը ==
Էլաֆրոզավրը հայտնաբերվել է Յանենշ Վերների գլխավորած հայտնի գերմանական արշավանքի ժամանակ Տանզանիայում, բրախիոզավրերի, ալլոզավրերի և  կենտրոզավրերի մնացորդների հետ միասին։ 


== Համակարգային դասակարգումը ==
Պալեոնտոլոգների մոտ չկա միակարծություն այս դասակարգման վերաբերյալ։ Էլաֆրոզավրը  հավանաբար վերաբերում է ցեռատոզավրերին։ Ենթադրությունները այն մասին, որ նա  եղել է օռնիտոմիմոզավրերի  վաղ ներկայացուցիչը չի հաստատվել, քանի որ կենդանու կմախքի մոտ հայտնաբերվել են  ատամների մնացորդներ, որոնք նման են ցելոֆիզիսին։ Նմանատիպ մնացորդներ, որոնք  կապված այս ցեղի հետ, հայտնաբերվել են  1982 թվականին, ընդգրկվել են Մորրիսոնի ձևի մեջ։ Դրանք մի քանի կմախքներ էին, հիմնականում կազմված առանձին բեկորներից։ Հավանաբար, այս դինոզավրը ավելի լայն տարածում է ունեցել, քան մտածում էին։ Elaphrosaur bambergi  հայտնի է գրեթե լիարժեք կմախքով, սակայն մինչ օրս այդ դինոզավրի գանգը չի հայտնաբերված։
Նիգերի վերին կավճի նյութերը, որոնք անվանվել են որպես Elaphrosaurus gautieri (1960), Պոլ Սերենոյի և  գործընկերների կողմից  2004 թ. ընդգրկվել են  Spinostropheus ցեղի մեջ։


== Պալեոկենսաբանություն ==
Էլաֆրոզավրը եղել է երկար ու բարեկազմ տերոպոդ, երկար պարանոցով։ Նրա երկարությունը կազմում էր    4-ից 6 մ, իսկ բարձրությունը ազդրից `146 սանտիմետր։ Կշռել է մոտ 1.2 տոննա։  Էլաֆրոզավրի  սրունքը զգալիորեն ավելի երկար էր, քան նրա ազդր, ինչը խոսում է նրա  բարձր թռչելու ունակությունների մասին։ Վազքի ժամանակ այս դինոզավրը  զարգացել է 50 կմ / ժ արագություն և նա իհարկե  կարող էր հասնել ու բռնել շատ դինոզավրերի, որնց նա որսում էր։ Ճարպիկ և նիհար գիշատիչ  էլաֆրոզավրը ամենահին դինոզավրն էր, որը նման էր ջայլամին։


== Ծանոթագրություններ ==


== Արտաքին հղումներ ==
https://paleobiodb.org/classic/checkTaxonInfo?taxon_no=63790&is_real_user=1 (англ.): информация на сайте https://ru.wikipedia.org/wiki/Paleobiology_Database(Ստուգված(չաշխատող հղում) է 2017 հոկտեմբերի 2–ին )։
Динозавры визуальная энциклопедия — «Тероподы юрского периода».
Самые удивительные динозавры — «Быстроногие в выигрыше».
Գորիհան

Գորիհան, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Պատմություն ==
Բնակչության մեծամասնությունը զոհվեց 1915-1916 թվականների Մեծ եղեռնի ժամանակ։


== Բնակչություն ==
1909 թվականին ուներ 50 տուն հայ բնակիչ։


== Տնտեսություն ==
Բնակիչների հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բարանելո

Բարանելո (իտալերեն՝ Baranello), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2745 մարդ, բնակչության խտությունը կազմում է 114 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 86011, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 460406
Գլխավոր կայք՝ http://www.comune.baranello.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անոսպնյակություն

Անոսպնյակություն, աֆակիա, աչքի ոսպնյակի բացակայություն։


== Պատճառներ ==
Մթագնած (կատարակտային) ոսպնյակի հեռացումը, աչքի ծանր վնասվածքներն ու ցնցումները, ինչպես նաև բնածին արատները։ Անվոսպնյակության հետևանքով փոխվում է աչքի բեկունակությունը, ընկնում է տեսողությունը (մինչև 10,0—12,0 դիոպտր), աչքը կորցնում է ակոմոդացիայի հատկությունը։
Անոսպնյակությունը կարելի է շտկել համապատասխան ակնոցով։
Մանգելավա

Մանգելավա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մեքսիկական պեսո

Մեքսիկական պեսո, Մեքսիկա պետության արժույթը և դրամական միավորը։ Իր անվանումը՝ Մեքսիկական պեսո, ստացել է 1999 թվականին։ Մեքսիկական պեսոն կազմված է 100 սենտերից։ Մեքսիկական տարադրամների տեսակները երկուսն են՝ մետաղադրամ և թղթադրամ։ Մետաղադրամները բաժանվում են երկու խմբերի՝ սենտեր և պեսոներ։
Մետաղադրամ սենտերն են՝5, 10, 20, 50, իսկ պեսոները՝1, 2, 5, 10 և 20։ Թղթադրամները լինում են միայն պեսոներ՝ 20, 50, 100, 200, 500 և 1000։ 2008 թվականի մայիսի 27-ին Մեքսիկական պեսոն դարձավ ազատ կիրառելի տարադրամ և մուտք գործեց համաշխարհային շուկա։
Մեքսիկական պեսոյի նշանը, ինչպես ԱՄՆ դոլարինը —$։ Այդ նշանը փոխարինել է ¢ նշանին։


== Պատմություն ==
Մեքսիկական պեսոն նորացվել է ժամանակի ընթացքում։ Մեքսիկայի Հանրապետության նախագահ Կառլոս Սալինաս դե Գորտերին ստեղծեց հավասարություն $ 1-ի և նախկին $ 1000 պեսոյի միջև։
Անցումը կատարվել է դժվարությամբ, քանի որ նոր պեսոյի ուժի մեջ դրվելը, նվազեցրեց նախկին դիրքերը և վերջ ի վերջո հին մեքսիկական պեսոն կորցրեց իր դիրքերը։ Այս գործընթացը կատարվել է 1993 թվականի հունվարի 1-ից 1996 թվականի հունվարի 1-ը ընկած ժամանակահատվածը։ Նախկին տարադրամից պահպանվեց միայն անվանումը՝ պեսո։


== Տարադրամի փոխարժեք ==


== Արտաքին հղումներ ==

Mexican Paper Money description of the Mexican banknotes of the Bank of Mexico issued from 1925 until now.
Banknotes and coins Archived 2015-09-28 at the Wayback Machine. at the site of Banco de México (Mexico's Central Bank)
Images of historic and modern Mexican coins
Ուխտանգա

Անվան այլ կիրառումների համար տե՛ս՝ Ուխտանգա (այլ կիրառումներ)Ուխտանգա (ռուս.՝ Ухтаньг), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Լոպտյուգա գետի ձախ ափին՝130 կմ հեռավորության վրա։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032754
Հիդրոլոգիական ուսումնասիրությունների կոդը - 103003275
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յուխարը Սալամաբադ

Յուխարը Սալամաբադ (նաև Սալամաբադ և Յուխարի Սալամաբադ), գյուղական բնակավայր Ադրբեջանի հանրապետության Եվլախի շրջանում։ Գյուղը մտնում է Խալդան խոշորացված համայնքի մեջ։


== Ծանոթագրություններ ==


== Արտաքին հղումներ ==
Յուխարը Սալամաբադ բնակավայրը «GEOnet Names Server» կայքում։
Մարզան

Մարզան, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 2 կմ հյուսիս-արևմուտք, Զաբ գետի աջակողմյան մի վտակի աջափնյա հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալեքս Էնրիկե դա Սիլվա

Ալեքս Էնրիկե դա Սիլվա (պորտ.՝ Alex Henrique da Silva, հունվարի 6, 1982(1982-01-06), Երևան, Հայկական ԽՍՀ, ԽՍՀՄ, կամ պարզապես Ալեքս), հայ և բրազիլացի ֆուտբոլիստ, «Միկա» ֆուտբոլային ակումբի և Հայաստանի հավաքականի կիսապաշտպան։


== Ակումբային կարիերա ==
Ֆուտբոլային կարիերան սկսել է իր հայրենի Ռիբեյրան Պրետու քաղաքի «Բոտաֆոգո» ակումբում։ 2001 թվականին խաղացել է 4 խաղ Բրազիլիայի Սերիա Ա-ում։ Ալեքսի խաղալու ընթացքում «Բոտաֆոգոն» հանդես է եկել շատ վատ և Սերիա Ա-ից անցել է Սան Պաուլու նահանգի առաջնության ստորին լիգա։ 2005 թվականին Ալեքսը տեղափոխվել է «Սան Կառլոս» ակումբ, որը նույնպես մասնակցում էր Սան Պաուլու նահանգի առաջնությանը։
2006 թվականին Ալեքսն իր հայրենակից Կլեբերի հետ տեղափոխվել է հայկական «Միկա»։ Հայաստանի առաջնությունում նրա դեբյուտային խաղը կայացել է 2006-ի ապրիլի 14-ին. նա մասնակցել է «Շիրակի» հետ հանդիպմանը։ Ալեքսը միանգամից դարձել է ակումբի հիմնական խաղացող և իր առաջին մրցաշրջանում դարձել է երկրի գավաթակիր և սուպերգավաթի և Հայաստանի առաջնության բրոնզե մեդալակիր։
2008 թվականին  «Միկայի» նախկին մարզիչ Արմեն Ադամյանը, ով աշխատում էր Ուլյանովսկի «Վոլգայում» որպես ավագ մարզիչ, Ալեքսին հրավիրել է ռուսական ակումբ։ Նոր ակումբի կազմում բրազիլացին իր նորամուտը նշել է 2008 թվականի օգոստոսի 13 «Անժիի» դեմ խաղում։ Ռուսաստանի առաջին դիվիզիոնում նա վարձավճարով անցկացրել է կես մրցաշրջանում՝ խաղալով 16 խաղ և խփելով 1 գոլ։ Դրանից հետո նա վերադարձել է «Միկա»։
2014 թվականի դրությամբ՝ Ալեքսին է պատկանում ռեկորդը «Միկայի» կազմում անցկացրած խաղերի թվով՝ 203 խաղ Հայաստանի առաջնությունում։ 2012 թվականի վերջին նա այս ցուցանիշով առաջ է անցել Հրաչյա Միքայելյանից։ «Միկայի» կազմում Ալեքսը դարձել է Հայաստանի գավաթակիր (2006, 2011) և երկրի առաջնության արծաթե մեդալակիր։


== Միջազգային կարիերա ==
2014 թվականին Ալեքսն ստացել է Հայաստանի քաղաքացիություն և սկսել հանդես գալ երկրի հավաքականում։ Նույն թվականի մայիսի 27-ին նա նշել է իր նորամուտը Հայաստանի ազգային հավաքականի կազմում՝ մասնակցելով ԱՄԷ հավաքականի դեմ խաղին (4:3)։


== Անձնական կյանք ==
Կինը՝ Լիջա, դուստրը՝ Բեատրիս, որդին՝ Իկարո։
Ալեքսը տիրապետում է մի քանի լեզուների, այդ թվում ՝ հայերեն և անգլերեն, մի քիչ խոսում է ռուսերեն։


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը national-football-teams.com կայքում
Ֆուտբոլիստի էջը soccerway.com կայքում (անգլ.)
Էսպորլատու

Էսպորլատու (իտալերեն՝ Esporlatu), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 475 մարդ (2008 թվականի տվյալով), բնակչության խտությունը կազմում է 26 մարդ/կմ²։ Զբաղեցնում է 18 կմ² տարածք, փոստային ինդեքս՝ 7010, հեռախոսային կոդ՝ 079:


== Ժողովրդագրություն ==
Բնակչություն դինամիկան


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.